 

**Siltumtīklu izbūve Ozolniekos**

SIA „Ozolnieku KSDU” informē, ka notiek projekta „Siltumtīklu izbūve Ozolniekos” realizācija un 2015.gada 20.augustā projekta ietvaros ir noslēgti sekojoši līgumi:

1. līgums par projektēšanas darbu, būvdarbu un autoruzraudzības veikšanu ar pilnsabiedrību „DGS un TG Construction” par kopējo summu EUR 665384.03 (bez PVN);
2. līgums par būvuzraudzības veikšanu ar sabiedrību ar ierobežotu atbildību „Firma L4” EUR 39341.68 (bez PVN).

SIA „Ozolnieku KSDU” projektu īsteno, lai uzlabotu esošo katlu māju Kastaņu ielas 2, Skolas ielas 9 un siltumtīklu darbības efektivitāti. Realizējamā projekta mērķi ir:

* Samazināt siltumenerģijas zudumus pārvades un sadales sistēmā;
* Jaunu siltumtīklu izbūve līdz Ozolnieku vidusskolai, lai pieslēgtu to Skolas ielas 9 katlu mājai;
* Savienot katlumājas Skolas ielā 9 un Kastaņu ielā 2, nodrošinot vienmērīgu noslodzi siltumtīklos.

Projekta realizācijas laikā tiks veikti sekojoši darbi:

* Esošo virszemes siltumtrases kanālu demontēšana;
* Jaunas rūpnieciski izolētas caurules montāža ar bezkanālu metodi;
* Savienojošas siltumtrases starp Kastaņu ielas 2 un Skolas ielas 9 katlumājām izbūve;
* Jauna siltumtrases izbūve, kas pieslēgs Ozolnieku vidusskolu un tās sporta zāli centralizētajai apkures sistēmai;
* Piecu jaunu siltummezglu izbūve.

Būvdarbus paredzēts veikt laika periodā no 2015.gada septembra līdz decembrim.

Projekta līdzfinansējumam SIA „Ozolnieku KSDU” ir noslēgusi līgumu ar Latvijas Investīciju un attīstības aģentūru Nr. L-PCS-13-0091 par projekta “Siltumtīklu izbūve Ozolniekos” realizāciju, kas paredz Kohēzijas Fonda programmas „Infrastruktūra un pakalpojumi” 3.5.2.1. aktivitātes „Pasākumi centralizētās siltumapgādes sistēmu efektivitātes paaugstināšanai” līdzfinansējumu projekta attiecināmajām izmaksām 40% apmērā.

*IEGŪLDĪJUMS TAVĀ NĀKOTNĒ!*

